**11-06-21 Δελτίο Τύπου**

**Κέντρο Υγειονομικής εξέτασης και Πρακτικής δοκιμασίας των υποψηφίων για τα Τμήματα Τ.Ε.Φ.Α.Α.**

**με έδρα τη Διεύθυνση Β/βάθμιας Εκπαίδευσης Λέσβου**

Από το Υπουργείο Παιδείας και Θρησκευμάτων, ανακοινώνεται ότι η Επιτροπή Υγειονομικής Εξέτασης και Πρακτικής Δοκιμασίας των υποψηφίων για τα Τμήματα Επιστήμης Φυσικής Αγωγής και Αθλητισμού (Τ.Ε.Φ.Α.Α.), με έδρα τη Διεύθυνση Δευτεροβάθμιας Εκπαίδευσης Χίου, **μεταφέρεται στη Διεύθυνση Δευτεροβάθμιας Εκπαίδευσης Λέσβου** ως προς όλα τα αγωνίσματα του στίβου, ενώ όσοι υποψήφιοι επιθυμούν να εξεταστούν στο **αγώνισμα της κολύμβησης** (50μ. ελεύθερο) το οποίο περιλαμβάνεται προαιρετικά στα εξεταζόμενα αγωνίσματα, **θα προσέλθουν για το συγκεκριμένο αγώνισμα στο νησί της Χίου,** όπου υπάρχει κολυμβητήριο σύμφωνα με τις προβλεπόμενες προδιαγραφές.

 Το σχετικό πρόγραμμα υγειονομικής εξέτασης και πρακτικής δοκιμασίας  θα αναρτηθεί από τη Διεύθυνση Δευτεροβάθμιας Εκπαίδευσης Λέσβου απ’ όπου και θα ενημερωθούν οι υποψήφιοι.